Mestská  časť  Bratislava-Dúbravka

Materiál na 23. rokovanie
Miestneho zastupiteľstva
dňa 8. decembra 2009

N Á V R H

Zásady mestskej časti Bratislava-Dúbravka o hospodárení s majetkom  a s majetkom zvereným do správy mestskej časti Bratislava-Dúbravka hlavným mestom SR Bratislavou____________________________________

Predkladateľ                                                                   Materiál obsahuje:
Ing. Ján Sandtner                                                              1. Návrh uznesenia
starosta                                                                              2. Uznesenie MR zo dňa 24.11.2009
                                                                                          3. Stanovisko komisie
                                                                                              legislatívno-právnej,
                                                                                              mandátovej a hospodárenia
                                                                                              s majetkom zo dňa 23.11.2009
                                                                                          4. Dôvodovú správu
	                                                                              5. Návrh Zásady ........ o hospodárení        

Zodpovedný
PhDr. František Guth
prednosta

Spracovateľ
JUDr. Viera Mrázová
vedúca majetkovoprávneho odd.

Návrh uznesenia

Miestne zastupiteľstvo mestskej časti Bratislava-Dúbravka

schvaľuje  

Zásady mestskej časti Bratislava-Dúbravka o hospodárení s majetkom a s majetkom zvereným do správy mestskej časti Bratislava-Dúbravka hlavným mestom SR Bratislavou  s účinnosťou od 1. januára 2010.

Uznesenie MR
 č.  307/2009 z 24.11.2009

Miestna rada
odporúča 
dopracovať Zásady hospodárenia s majetkom mestskej časti Bratislava-Dúbravka a s majetkom zvereným do správy mestskej časti Bratislava-Dúbravka hlavným mestom SR Bratislavou a predložiť materiál na rokovanie miestneho zastupiteľstva.

Hlasovanie :	       prítomní : 7        za : 7           proti : 0	  zdržali sa : 0 

Stanovisko komisie legislatívno-právnej, mandátovej a hospodárenia s majetkom zo dňa
23.11.2009
Komisia po prerokovaní návrhu „Zásady hospodárenia s majetkom mestskej časti Bratislava-Dúbravka a s majetkom zvereným do správy mestskej časti Bratislava-Dúbravka“. odporúča po zapracovaní pripomienok komisie materiál schváliť na rokovaní MZ. (viď. písomné pripomienky)

Hlasovanie:
Za:		7
Proti:		0
Zdržali sa:	0

D ô v o d o v á   s p r á v a

Národná rada Slovenskej republiky schválila zákon č. 258/2009 Z. z. s účinnosťou od 1. júla 2009, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Predkladateľ týmto materiálom reaguje na legislatívne zmeny, ktoré nadobudli účinnosť po schválení zákona č. 258/2009 Z. z. s účinnosťou od 1. júla 2009, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov. Zásady o hospodárení upravujú práva a povinnosti organizácií, ktoré obec zriadila. Pri správe majetku obce, podmienky odňatia majetku organizáciám, ktoré obec zriadila, postup prenechávania majetku do užívania, ktoré úkony organizácie podliehajú schváleniu orgánmi obce. Reaguje aj na zavedenie meny euro v Slovenskej republike. Z dôvodu úplnosti, prehľadnosti a zrozumiteľnosti normatívnej právnej úpravy sa predkladateľ rozhodol vypracovať nové zásady o hospodárení s majetkom mestskej časti Bratislava-Dúbravka a s majetkom zvereným do správy mestskej časti Bratislava-Dúbravka hlavným mestom SR Bratislavou  s účinnosťou od 1. januára 2010.

Uvedený návrh je v súlade so zákonom č. 258/2009 Z. z., ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov

Bratislava, december 2009

N Á V R H

ZÁSADY 

mestskej časti Bratislava-Dúbravka o hospodárení s majetkom a s majetkom zvereným do správy mestskej časti Bratislava-Dúbravka hlavným mestom SR Bratislavou.

Miestne zastupiteľstvo mestskej časti Bratislava-Dúbravka podľa § 9 zákona Slovenskej národnej rady č. 138/1991 Zb. o majetku obcí v znení neskorších predpisov schválilo uznesením č.  ...../2009 dňa  ..........2009 tieto „Zásady mestskej časti Bratislava-Dúbravka o hospodárení s majetkom a s majetkom zvereným do správy mestskej časti Bratislava-Dúbravka“ (ďalej len “zásady”):

§ 1
Úvodné ustanovenia

(1) Tieto zásady sa vzťahujú na majetok vo vlastníctve mestskej časti Bratislava-Dúbravka (ďalej len „vlastný majetok“), na majetok vo vlastníctve hlavného mesta Slovenskej republiky Bratislavy, ktorý bol mestskej časti Bratislava-Dúbravka zverený do správy (ďalej len„zverený majetok”), na majetok zverený mestskou časťou Bratislava-Dúbravka (ďalej len „mestská časť“) do správy rozpočtovým, príspevkovým organizáciám zriadených mestskou časťou a na majetok vložený do obchodných spoločností založených mestskou časťou (ďalej len „ rozpočtové, príspevkové organizácie a obchodné spoločnosti“).

(2) Na účely týchto zásad sa ďalej rozumie:
a)	subjektom hospodárenia, mestská časť, rozpočtové, príspevkové organizácie  a obchodné spoločnosti,
b)	vlastným majetkom, hnuteľné a nehnuteľné veci vo vlastníctve mestskej časti, majetkové práva mestskej časti a majetkové práva rozpočtových, príspevkových organizácií a obchodných spoločností,
c)	zvereným majetkom, nehnuteľné veci vo vlastníctve hlavného mesta Slovenskej republiky Bratislavy, ktoré boli mestskej časti zverené do správy,
d)	majetkom, vlastný majetok a zverený majetok.

§ 2
Predmet a rozsah úpravy

Tieto zásady upravujú:
1.  postup zverenia a odňatia majetku,
2.  práva a povinnosti pri správe majetku,
3.  nakladanie s majetkom,
4.  nakladanie s pohľadávkami, záväzkami a inými majetkovými právami,
5.  nakladanie s finančnými prostriedkami a cennými papiermi,
6.  úkony hospodárenia s majetkom, ktoré podliehajú schváleniu orgánom mestskej časti,
7.  majetkovú účasť mestskej časti v obchodných spoločnostiach.

§ 3
Postup zverenia majetku

(1) Mestská časť zveruje majetok do správy rozpočtovým, príspevkovým organizáciám a obchodným spoločnostiam  bezodplatne,  v rozsahu potrebnom pre plnenie ich úloh, pre ktoré boli zriadené alebo založené.
(2) Zverenie nehnuteľného majetku podlieha predchádzajúcemu súhlasu Miestneho zastupiteľstva mestskej časti Bratislava–Dúbravka (ďalej len „miestne zastupiteľstvo“) .
(3) O zverení hnuteľného majetku rozhoduje starosta mestskej časti Bratislava–Dúbravka (ďalej len „starosta“) .
(4) O zverení majetku do správy vyhotoví mestská časť ako odovzdávajúci a rozpočtová, príspevková organizácia a obchodná spoločnosť  ako preberajúci protokol, ktorý obsahuje najmä:
a)	určenie (identifikovanie) zvereného majetku,
b)	hodnotu zvereného majetku podľa údajov účtovnej evidencie,
c)	práva a záväzky súvisiace so zvereným majetkom,
d)	spôsob vysporiadania schodkov hospodárenia so zvereným majetkom,
e)	dátum vyhotovenia protokolu,
f)	podpisy starostu a štatutárneho orgánu rozpočtovej, príspevkovej organizácie a obchodnej spoločnosti.
(5) Protokol o zverení majetku pripraví Miestny úrad mestskej časti Bratislava-Dúbravka (ďalej len „miestny úrad“) na základe inventarizácie zvereného majetku. Protokol o zverení majetku eviduje príslušný odborný útvar podľa organizačného poriadku miestneho úradu.
(6) Preberajúci je povinný poskytovať miestnemu úradu pri príprave protokolu súčinnosť pri zverení majetku do správy.

§ 4
Práva a povinnosti pri hospodárení s majetkom

(1) Subjekty hospodárenia sú povinné majetok vrátane zelene1) zveľaďovať, chrániť a zhodnocovať a za tým účelom sú povinné najmä:
a)	udržiavať a užívať majetok,
b)	chrániť majetok pred poškodením, zničením, stratou alebo zneužitím,
c)	používať všetky právne prostriedky na ochranu majetku vrátane včasného uplatňovania svojich práv alebo oprávnených záujmov pred príslušnými orgánmi,
d)	viesť majetok v predpísanej evidencii,2)
e)	vykonávať inventarizáciu majetku a záväzkov podľa osobitných predpisov3) a rozhodnutí starostu.
(2) Subjekty hospodárenia sú oprávnené majetok držať, užívať, brat úžitky a nakladať s ním v súlade so zákonom,4) Štatútom hl. mesta SR Bratislavy (ďalej len „štatút“) a s týmito zásadami a inými všeobecne záväznými predpismi.
(3) Štatutárny zástupca subjektu hospodárenia je povinný zriadiť komisiu, ako svoj poradný orgán, ktorá bude posudzovať ochranu majetku a všetky prípady vzniknutých škôd.

________________________________________________________________________________
1) Zákon č. 543/2002 Z. z. o ochrane prírody a krajiny v znení neskorších predpisov.
2) Napr. zákon c. 431/2002 Z. z. o účtovníctve v znení neskorších predpisov.
3) § 29 a § 30 zákona c. 431/2002 Z. z. o účtovníctve v znení neskorších predpisov.
4) Zákon c. 138/1991 Zb. o majetku obcí v znení neskorších predpisov.
§ 5
Podmienky odňatia majetku

(1) Majetok zverený do správy rozpočtovej, príspevkovej organizácie  a obchodnej spoločnosti  možno odňať len za týchto podmienok:
a)	ak rozpočtová, príspevková organizácia, obchodná spoločnosť porušuje povinnosti uvedené v § 4 bod 1 a 2, 
b)	ak ide o majetok,
1.	ktorý je pre rozpočtovú, príspevkovú organizáciu a obchodnú spoločnosť prebytočný,
2.	ktorý mestská časť potrebuje vo verejnom záujme na verejnoprospešné stavby podľa         schválenej územnoplánovacej dokumentácie,
3.	ktorý mestská časť potrebuje na plnenie prenesených úloh štátnej správy,
4.	ktorý mestská časť potrebuje na plnenie samosprávnych úloh.
(2) Odňatie nehnuteľného majetku za podmienok podľa odseku 1 tohto článku podlieha predchádzajúcemu súhlasu miestneho zastupiteľstva.
(3) Protokol o odňatí majetku pripraví rozpočtová, príspevková organizácia a obchodná spoločnosť v súčinnosti s miestnym úradom.
(4) Na spôsob a podmienky odňatia majetku sa primerane použijú ustanovenia § 3.

§ 6
Prebytočný a neupotrebiteľný majetok

(1) Prebytočný je majetok, ktorý subjekt hospodárenia trvalo nepotrebuje na plnenie svojich úloh.
(2) Neupotrebiteľný je majetok, ktorý pre svoje   fyzické alebo morálne opotrebovanie, poškodenie, zastaranosť alebo nehospodárnosť v prevádzke nemôže už slúžiť svojmu účelu.
(3) Štatutárny zástupca subjektu hospodárenia je povinný zriadiť vyraďovaciu komisiu ako svoj poradný orgán.
(4) O neupotrebiteľnosti majetku technickej povahy s nadobúdacou hodnotou vyššou ako 165 Eur je možné rozhodnúť len na základe odborného znaleckého posudku.
(5) Pre rozhodovanie o prebytočnosti alebo neupotrebiteľnosti majetku kultúrnej povahy platia osobitné predpisy,5).
(6) O prebytočnosti alebo neupotrebiteľnosti nehnuteľného majetku, ako aj o spôsobe  naloženia s ním rozhoduje na základe návrhu štatutárneho zástupcu subjektu hospodárenia miestne zastupiteľstvo.
(7) Subjekt hospodárenia môže previesť prebytočný hnuteľný majetok so súhlasom starostu 
na iný subjekt hospodárenia.
(8) Prebytočný hnuteľný majetok, o ktorý neprejavil záujem iný subjekt hospodárenia a následne ani ďalšie právnické osoby alebo fyzické osoby, sa fyzicky zlikviduje. Rovnako sa naloží aj s neupotrebiteľným majetkom. Dohľad a písomný záznam z fyzickej likvidácie zabezpečuje vyraďovacia komisia.
(9) O prebytočnosti alebo neupotrebiteľnosti hnuteľného majetku, ako aj o spôsobe naloženia s ním písomne rozhoduje na základe návrhu vyraďovacej komisie v zostatkovej hodnote jednotlivej hnuteľnej veci štatutárny zástupca subjektu hospodárenia:

______________________________________________________________________
5) Napr. zákon c. 49/2002 Z. z. o ochrane pamiatkového fondu v znení neskorších predpisov, zákon c. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty v znení neskorších predpisov.

a)	do 350 Eur samostatne,
b)	do 3 500 Eur po predchádzajúcom súhlase starostu,
c)	nad 3 500 Eur po predchádzajúcom súhlase miestneho zastupiteľstva.
(10) Prevod vlastníctva prebytočného majetku sa uskutoční na inú právnickú osobu alebo fyzickú osobu:
a)	na základe výsledkov obchodnej verejnej sútaže,6)
b)	dobrovoľnou dražbou,7)
c)	priamym predajom vecí.
(11) Forma priameho predaja sa použije v prípade zostatkovej hodnoty veci nižšej ako 75 Eur, alebo ak na návrh vyraďovacej komisie nie je účelné využiť formu obchodnej verejnej súťaže alebo dobrovoľnej dražby, alebo ak obchodná verejná súťaž alebo dobrovoľná dražba boli neúspešné, alebo ak vzhľadom na okolnosti evidentne prichádza do úvahy len jeden uchádzač.
(12) K rozhodnutiu o prebytočnosti alebo neupotrebiteľnosti musí byt pripojený doklad o tom,
ako sa s majetkom naložilo.

§ 7
Nájom majetku

(1) Nájom nehnuteľného majetku na dobu určitú, presahujúcu 10 rokov, vrátane každého predlženia nad túto dobu, podlieha schváleniu miestnym zastupiteľstvom.
(2) Ďalšie podmienky a postup pri nájme nehnuteľného a hnuteľného majetku ustanovuje osobitný predpis,8). 

§ 8
Pohľadávky a iné majetkové práva

(1) Nakladanie s pohľadávkami musí mať vždy písomnú formu. O nakladaní s pohľadávkami vedú subjekty hospodárenia osobitnú evidenciu.
(2) Pri nakladaní s pohľadávkami a majetkovými právami je subjekt hospodárenia povinný starať sa o to, aby všetky povinnosti dlžníka boli včas a riadne splnené, prípadne, aby sa pohľadávka včas uplatnila na súde alebo inom príslušnom orgáne.
(3) Ak je dlžník v omeškaní s platením dlhu, je subjekt hospodárenia povinný účtovať a vymáhať aj sankcie, úroky z omeškania, poplatok z omeškania alebo zmluvnú pokutu, prípadne trovy súdne alebo iné trovy  a ďalšie náklady spojené s uplatnením pohľadávky (ďalej len „príslušenstvo“).
(4) Pohľadávkou alebo dlhom sa na účely týchto zásad  rozumie istina spolu s príslušenstvom.
(5) Subjekty hospodárenia môžu dlžníkovi povoliť primerané splátky, ak dlžník nemôže dlh  včas zaplatiť. Na tento účel uzatvorí subjekt hospodárenia s dlžníkom písomnú dohodu, ktorej súčasťou musí byt vyhlásenie dlžníka o uznaní dlhu čo do základu a výšky.
(6) Subjekty hospodárenia môžu dohodnúť dobu splácania najviac 12 mesiacov. V dohode o splátkach musí byt dojednané, že v prípade nesplnenia čo i len jednej splátky stáva sa splatným celý dlh. Zo závažných dôvodov, najmä sociálnych, môže dlhšiu dobu splácania,
povoliť starosta a to na základe odôvodnenej písomnej žiadosti dlžníka.

__________________________________________________
6) § 281 a nasl. Obchodného zákonníka.
7) Zákon c. 527/2002 Z. z. o dobrovoľných dražbách a o doplnení zákona Slovenskej národnej rady c. 323/1992 Zb. o notároch a notárskej činnosti (Notársky poriadok) v znení neskorších predpisov.
8) „Pravidlá mestskej časti Bratislava-Dúbravka, ktorou sa ustanovujú podmienky prenájmu majetku zvereného do správy mestskej časti Bratislava-Dúbravka a postup pri uzatváraní zmlúv o nájme".

(7) Z výnimočných dôvodov hodných osobitného zreteľa, najmä závažných sociálnych a zdravotných, môže subjekt hospodárenia na žiadosť dlžníka dlh celkom alebo čiastočne odpustiť.
(8) Odpustiť dlh môže štatutárny zástupca subjektu hospodárenia:
a)	do 33 Eur samostatne,
b)	do 165 Eur po predchádzajúcom súhlase starostu,
c)	nad 165 Eur po predchádzajúcom súhlase miestneho zastupiteľstva.
(9) Odpustiť dlh nie je možné ak vznikol v súvislosti s úmyselnou trestnou činnosťou. Ak dlžníkovi patrí z akéhokoľvek dôvodu pohľadávka voči subjektu hospodárenia, je možné dlh odpustiť až po vykonaní vzájomného započítania pohľadávok. Odpustením dlhu záväzok dlžníka zaniká.
(10) Ak je zo všetkých okolností zrejmé, že pohľadávka je nevymožiteľná, prípadne že jej vymáhanie je neefektívne, možno od jej vymáhania trvale upustiť a odpísať ju z evidencie.
(11) Za nevymožiteľnú sa považuje taká pohľadávka, ktorá sa vymáha bezvýsledne, t.j. po vyčerpaní všetkých právnych možností voči dlžníkovi, aj na iných osobách, na ktorých sa mohla vymáhať, alebo ak by sa vymáhaním nedosiahol výsledok, alebo ak je pravdepodobné, že by náklady vymáhania presiahli výšku pohľadávky.
(12) Trvale upustiť od vymáhania pohľadávky môže štatutárny zástupca subjektu hospodárenia:
a)	do 100 Eur samostatne,
b)	do 3 500 Eur po predchádzajúcom súhlase starostu,
c)	nad 3 500 Eur po predchádzajúcom súhlase miestneho zastupiteľstva.
(13) Nakladanie s pohľadávkami mestskej časti, ktoré vznikli nezaplatením miestnych daní a miestnych poplatkov sa riadi v plnom rozsahu podľa zákona.9) 
(14) Pokiaľ osobitné predpisy neurčujú inak, postup uvedený v bodoch 2 až 13 obdobne platí aj pri nakladaní s inými majetkovými právami. Konkrétny spôsob nakladania s nimi upraví uznesenie miestneho zastupiteľstva.

§ 9
Nakladanie s finančnými prostriedkami

(1) Rozpočtové, príspevkové organizácie a obchodné spoločnosti mestskej časti sú svojimi príjmami a výdavkami napojené na rozpočet mestskej časti. Hospodária samostatne podľa svojich rozpočtov s prostriedkami, ktoré im určí mestská časť v rámci svojho rozpočtu.
(2) Rozpočtové, príspevkové organizácie, obchodné spoločnosti mestskej časti nemôžu prijať úver alebo pôžičky, ani tieto poskytovať a nemôžu vstupovať do úverových vzťahov ako ručiteľ.
(3) Hospodárenie rozpočtových, príspevkových organizácií a obchodných spoločnosti  mestskej časti bližšie upravujú osobitné predpisy10) a rozhodnutia orgánov mestskej časti.
(4) Nakladanie s pokladničnou hotovosťou, ceninami a ich ochranu upravia vnútorné predpisy
subjektov hospodárenia.

_______________________________________
9) Zákon č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.
10) Zákon c. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení
neskorších predpisov.

§ 10
Nakladanie s cennými papiermi

Pre nakladanie s cennými papiermi je potrebný súhlas miestneho zastupiteľstva.

§ 11
Úkony hospodárenia s majetkom,
ktoré podliehajú schváleniu orgánmi mestskej časti

(1) Miestne zastupiteľstvo schvaľuje:
a)	odplatné nadobúdanie vlastníctva nehnuteľného majetku,
b)	prevody vlastníctva nehnuteľného majetku,
c)	prenájom nehnuteľného majetku a nebytových priestorov na dobu dlhšiu ako 10 rokov, vrátane každého predlženia nad túto dobu,
d)	prevody vlastníctva hnuteľného majetku v zmluvnej hodnote nad 3 500 Eur,
e)	bezodplatné postúpenie pohľadávky nad hodnotu 330 Eur,
f)	prijatie úveru (pôžičky), poskytnutie úveru (pôžičky), prevzatie dlhu, pristúpenie k dlhu a prevzatie záruky,
g)	majetkové účasti (peňažné a nepeňažné vklady) na podnikaní iných právnických osôb a fyzických osôb,
h)	vydávanie dlhopisov (komunálne obligácie),
i)	aukčný predaj podľa osobitných predpisov,
j)	vzdanie sa práva a odpustenie dlhu nad 165 Eur,
k)	trvalé upustenie od vymáhania pohľadávky nad 3 500 Eur,
l)	založenie nehnuteľných vecí; založenie nehnuteľných vecí z vlastníctva hlavného mesta zverených mestskej časti do správy vyžaduje schválenie mestským zastupitelstvom,11)
m)	založenie hnuteľných vecí alebo práv nad hodnotu 3 500 Eur,
n)	zverenie nehnuteľného majetku do správy rozpočtovej organizácie a jeho odňatie.
(2) Starosta
a) nariaďuje vykonať inventarizáciu majetku mestskej časti,12)
b) schvaľuje:
1.	vzájomný bezodplatný prevod prebytočného hnuteľného majetku mestskej časti zvereného rozpočtovým organizáciám,
2.	prevody vlastníctva hnuteľného majetku v zmluvnej hodnote do 3 500 Eur,
3.	vzdanie sa práva a odpustenie dlhu do 165 Eur,
4.	trvalé upustenie od vymáhania pohľadávky do 3 500 Eur,
5.	bezodplatné postúpenie pohľadávky do 330 Eur,
6.	založenie hnuteľných vecí alebo práv do hodnoty 3 500 Eur,
7.	zverenie hnuteľného majetku do správy rozpočtovej, príspevkovej organizácie a obchodnej spoločnosti a jeho odňatie. 
c) je povinný:
1.	predložiť miestnemu zastupiteľstvu na rozhodnutie žiadosť primátora hlavného mesta Slovenskej republiky Bratislavy o stanovisko v majetkových veciach bez zbytočného odkladu tak, aby miestne zastupiteľstvo mohlo svoje stanovisko oznámiť hlavnému mestu do jedného mesiaca odo dňa požiadania v prípadoch, keď mu takúto povinnosť ukladá štatút, 

_____________________________________________
11) § 18 ods. 2 písm. b) Všeobecne záväzného nariadenia hlavného mesta Slovenskej republiky Bratislavy č. 14/2002.
12) § 29 a 30 zákona c. 431/2002 Z. z. o účtovníctve v znení neskorších predpisov.

2. predložiť miestnemu zastupiteľstvu každoročne správu o vykonanej inventarizácií nehnuteľného majetku, a to do konca prvého štvrťroka nasledujúceho kalendárneho roka.
(3) Právne úkony, ktoré neschvaľuje podľa bodu 1 miestne zastupiteľstvo, vykonáva starosta.

§ 12
Majetková účasť mestskej časti v obchodných spoločnostiach

(1) Miestne zastupiteľstvo je oprávnené schvaľovať založenie a zrušenie  obchodných spoločností a iných právnických osôb, schvaľovať výšku majetkovej účasti v právnickej osobe a schvaľovať zástupcov mestskej časti do ich orgánov.
(2) Mestská časť môže svoj majetok vložiť ako vklad do obchodnej spoločnosti,13) alebo môže zo svojho majetku založiť inú právnickú osobu. Majetok mestskej časti, ktorý nie je predmetom vkladu môže byť obchodnej spoločnosti zverený do správy na základe zmluvy o výkone správy, alebo prenajatý.
(3) Pôsobnosť valného zhromaždenia obchodných spoločností, v ktorých je mestská časť jediným spoločníkom,14) alebo jediným akcionárom,15) sa riadi ustanoveniami Obchodného zákonníka, osobitného zákona,16) a Občianskeho zákonníka,17). Pôsobnosť valného zhromaždenia v zmysle uvedených predpisov vykonáva štatutárny orgán mestskej časti – starosta. Starosta pri výkone právomoci valného zhromaždenia v obchodných spoločnostiach so 100% majetkovou účasťou mestskej časti rozhodne po predchádzajúcom súhlase miestneho zastupiteľstva v týchto prípadoch:
a)	rozhodovanie o zmene spoločenskej zmluvy (zakladateľskej listiny),
b)	schvaľovanie stanov a ich zmien,
c)	rozhodovanie o zvýšení alebo znížení základného imania a rozhodovanie o nepeňažnom vklade,
d)	rozhodovanie o akomkoľvek prevode vlastníctva nehnuteľného majetku, to neplatí ak mestská časť je povinná previesť nehnuteľný majetok podľa osobitného predpisu,18)
e)	o všetkých peňažných a nepeňažných vkladoch do obchodnej spoločnosti,
f)	o uzatvorení nájomnej zmluvy na prenájom majetku na dobu dlhšiu ako 10 rokov,
g)	rozhodovanie o zrušení spoločnosti alebo o zmene právnej formy.
(4) V obchodných spoločnostiach, pri ktorých má mestská časť majetkovú účasť menšiu ako 100%, zástupca mestskej časti volený miestnym zastupiteľstvom potrebuje pri rozhodovaní súhlas miestneho zastupiteľstva na konanie v týchto prípadoch:
a)	rozhodovanie o zmene spoločenskej zmluvy (zakladateľskej listiny),
b)	schvaľovanie stanov a ich zmien,
c)	rozhodovanie o zvýšení alebo znížení základného imania a rozhodovanie o nepeňažnom vklade,

________________________________________________
13) § 56 až § 220 Obchodného zákonníka.
14) § 132 Obchodného zákonníka.
15) § 190 Obchodného zákonníka.
16) § 13 ods. 5 zákona c. 369/1990 Zb. o obecnom zriadení v znení neskorších predpisov.
17) § 20 Občianskeho zákonníka.
18) Zákon c. 182/1993 Zb. o nájme a podnájme nebytových priestorov v znení neskorších predpisov.

d) rozhodovanie o splynutí, zlúčení, rozdelení, zrušení spoločnosti alebo o zmene právnej formy.

§ 13
Záverečné ustanovenia

(1) Tieto zásady nadobúdajú účinnosť 1. januára 2010.

								Ing. Ján Sandtner
								       starosta